Kanferbos

Die kanferbos (Tarchonanthus camphoratus) is 'n boom wat voorkom aan die kuslyn van Suid-Afrika. Die boom staan ook bekend as die vaalbos of smalblaarkanferbos.

Kenmerke 
Dit word tussen 2 – 9 m groot. Die boom se bas is lig van kleur met diep groewe in die lengte. Die blare is leeragtig met 'n dowwe grysgroen aan die bokant en bleekgrys aan die onderkant. Indien die blare gekneus word gee dit 'n kanfergeur af. Die blomme en sade is oortrek met wit hare.

Habitat 
Die boom groei in duine, woudrande tot op hoë hoogtes. Die hout is swaar en word gebruik vir die maak van musiekinstrumente en meubels.

Bronne 

 Gids tot die Kusgebiede van Suid-Afrika. Jacana Media. 2007. ISBN 978-1-77009-215-0
 Algemene gids tot BOME. Keith, Paul & Meg Coates Palgrave. 2000. ISBN 1-86872-527-8

Sien ook 
 Alfabetiese lys van Suid-Afrikaanse bome

Bome van Afrika
Flora van Suid-Afrika